CELEX: 32020D1813
Language: sk
Date: 2020-11-26 00:00:00
Title: Rozhodnutie Politického a bezpečnostného výboru (SZBP) 2020/1813 z 26. novembra 2020 o opätovnom potvrdení schválenia vojenskej operácie Európskej únie v Stredozemí (EUNAVFOR MED IRINI) (EUNAVFOR MED IRINI/2/2020)

2.12.2020   
               
               
                  SK
               
               
                  Úradný vestník Európskej únie
               
               
                  L 404/9
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1813
         z 26. novembra 2020
         o opätovnom potvrdení schválenia vojenskej operácie Európskej únie v Stredozemí (EUNAVFOR MED IRINI) (EUNAVFOR MED IRINI/2/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2020/472 z 31. marca 2020 o vojenskej operácii Európskej únie v Stredozemí (EUNAVFOR MED IRINI) (1), a najmä na jeho článok 8 ods. 3,
         keďže:
         
                     (1)
                  
                  
                     Rada 31. marca 2020 prijala rozhodnutie (SZBP) 2020/472, ktorým sa zriadila a začala vojenská operácia Európskej únie v Stredozemí (EUNAVFOR MED IRINI) na obdobie do 31. marca 2021.
                  
               
                     (2)
                  
                  
                     V článku 8 ods. 3 rozhodnutia (SZBP) 2020/472 sa stanovuje, že bez ohľadu na toto obdobie sa schválenie operácie má každé štyri mesiace opätovne potvrdiť a že Politický a bezpečnostný výbor má predĺžiť platnosť operácie, pokiaľ nasadenie námorných prostriedkov v rámci operácie nevytvorí efekt migračnej príťažlivosti na základe podložených dôkazov získaných podľa kritérií stanovených v operačnom pláne.
                  
               
                     (3)
                  
                  
                     Politický a bezpečnostný výbor prijal 23. júla 2020 rozhodnutie (SZBP) 2020/1104 (2), ktorým sa opätovne potvrdilo schválenie operácie do 30. novembra 2020.
                  
               
                     (4)
                  
                  
                     Veliteľ operácie poskytoval mesačné správy o motivačných faktoroch.
                  
               
                     (5)
                  
                  
                     Schválenie operácie by sa malo opätovne potvrdiť na tretie štvormesačné obdobie jeho mandátu a operácia by sa mala zodpovedajúcim spôsobom predĺžiť,
                  
               PRIJAL TOTO ROZHODNUTIE:
         
            Článok 1
            Schválenie operácie EUNAVFOR MED IRINI sa týmto opätovne potvrdzuje a operácia sa predlžuje na obdobie od 1. decembra 2020 do 31. marca 2021.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 26. novembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 101, 1.4.2020, s. 4.
         
            (2)  Politický a bezpečnostný výbor (SZBP) 2020/1104 z 23. júla 2020 o opätovnom potvrdení schválenia vojenskej operácie Európskej únie v Stredozemí (EUNAVFOR MED IRINI) (EUNAVFOR MED IRINI/1/2020) (Ú. v. EÚ L 242, 28.7.2020, s. 3).